
Pridružio sam se jednoj skupini ljudi koji pozivaju u Allahovu vjeru, neka im Allah podari svako dobro i učvrsti ih na Pravome putu. U toku misije oni su imali tačno preciziran raspored naših aktivnosti. Jedno vrijeme bilo je određeno za ***[zikr](https://pitajucene.com/search/zikr/questions/ "Pretraži pitanja o zikru")*** – spominjanje i slavljenje Uzvišenog Allaha, koji se odvijao na sljedeći način: organizirale bi se grupice u kojima bi bila po dvojica ili trojica ljudi, pa bi oni ponavljali zadnjih deset sura iz Kur’ana, zatim ***[dove](https://pitajucene.com/search/dove/questions/ "Pretraži pitanja o dove")*** i salavate koje se uče na tešehhudu u namazu. Moje pitanje glasi: Kakav je ***[propis](https://pitajucene.com/search/Propis/questions/ "Pretraži pitanja o propisima")*** o ovome, tj. da li je dozvoljeno ustrajavati u ovakvom načinu slavljenja Allaha želeći se tako Njemu približiti i na takav način Ga obožavati? 


* 
* 
* 
* 
* 
* 
* 

 
Jesu li Ibadeti šerijatom tačno precizirani ?

Ibadeti su tačno šerijatom precizirani i od strane Uzvišenog Allaha strogo definirani, tako da čovjeku nije dozvoljeno uvoditi i izmišljati nove vrste ibadeta, već se strogo treba držati onih koje je propisao Allah ili Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem. Uzvišeni Allah osuđuje one koji slijede ono što im je propisao neko drugi mimo Allaha ili Njegovog Poslanika, sallallahu alejhi ve sellem, pa kaže: “Zar oni da imaju bogove koji im propisuju da vjeruju ono što Allah nije naredio? Da nije Riječi prije izrečene, među njima bi već bilo presuđeno.- A nevjernike, doista, čeka patnja nesnosna” (Eš-Šura, 21 ). Dakle, svi ibadeti su tačno i precizno definirani u svakom pogledu, tj . precizirana je njihova kakvoća, način, svojstva, vrijeme i mjesto na kojem se obavljaju, kao i razlog zbog čega se obavljaju. Svaki ibadet mora biti u skladu sa svime ovim što smo nabrojali, a što je šerijat precizirao. Što se tiče postavljenog pitanja, na osnovu rečenog zaključujemo da bi se takav tačno preciziran raspored učenja sura i određenih zikrova smatrao ibadetom, on mora biti i šerijatski propisan, tj. tačno definiran, što se mora potvrditi validnim argumentom, pa ako je s tim takav slučaj, onda to bezuvjetno prihvatamo. Međutim, ukoliko opisani način nije šerijatski potvrđen, onda ćemo u sunnetu Poslanika, sallallahu alejhi ve sellem, zasigurno naći ono što je bolje i vrednije od toga. Koliko je meni poznato, od Poslanika, sallallahu alejhi ve sellem, ne prenosi se takav raspored i način učenja zikra i Kur’ ana, pa stoga iskreno savjetujem svojoj braći koja se drže takve prakse da je se prođu i da je ostave, te da se prihvate onoga što je vjerodostojno potvrđeno od Poslanika, sallallahu alejhi ve sellem, jer je to svakako preče, i za njih bolje i na ovom i budućem svijetu. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


